Diari Oficial de la Generalitat Valenciana


Sumari del DOGV 3889, del 30-11-2000 (2000/9294)

RESOLUCIÓ de 6 d'octubre de 2000, del president de la Comissió Territorial d'Urbanisme, per la qual s'ordena la publicació de l'Acord de 22 de desembre de 1999, de la Comissió Territorial d'Urbanisme d'Alacant, relatiu a la modificació número 44 del Pla General d'Ordenació Urbana de Torrevieja.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3889

Data del DOGV
:   30-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9294


Data del document
:   06-10-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Torrevieja
    * pla d'urbanisme

RESOLUCIÓ de 6 d'octubre de 2000, del president de la Comissió Territorial d'Urbanisme, per la qual s'ordena la publicació de l'Acord de 22 de desembre de 1999, de la Comissió Territorial d'Urbanisme d'Alacant, relatiu a la modificació número 44 del Pla General d'Ordenació Urbana de Torrevieja. [2000/Q9294]
  
Vist l'expedient de referència i d'acord amb els següents:
  
Antecedents de fet
  
1. El projecte se sotmeté a informació pública per l'Acord Plenari de 4 d'abril de 1997, l'anunci del qual es va publicar en el Diari Oficial de la Generalitat Valenciana de 5 de juny de 1997 i en el diari La Verdad de 30 de maig del mateix any. Després del pertinent període d'exposició pública, durant el qual no es presentaren al·legacions, s'aprovà provisionalment pel mateix òrgan el 19 d'abril de 1998.
  
2. El projecte es compon de memòria, plans d'estat actual i propostes, quadres comparatius de l'edificabilitat i fotocòpies de fotografies de l'entorn.
  
3. L'objecte d'aquest expedient és qualificar de vial públic el carrer de la Galera, no previst com tal pel Pla General d'Ordenació Urbana, la qual cosa permetrà edificar en allò que actualment seria el pati de l'illa de cases.
  
Amb la modificació s'incrementa el sòl de destinació pública, el viari públic. S'aporta estudi de l'edificabilitat permesa actualment i de la resultant després de la modificació degudament desglossada tal com es demanava en la resolució del concert previ: l'edificabilitat total disminueix lleugerament passant de 22.984 m² límit a 21.610 m² límit. Es fixa l'alçària dels edificis amb façana al carrer de la Galera en quatre plantes (pb+dues+àtic).
  
4. S'evacuà el concert previ establit en l'article 38.1 de la Llei Reguladora de l'Activitat Urbanística, per la Resolució d'1 d'agost de 1997, del director general d'Urbanisme, que fa saber a l'ajuntament la necessitat de corregir les observacions efectuades.
  
Consideracions tecnicojurídiques
  
1. La tramitació efectuada per l'ajuntament és d'acord amb allò que s'ha establit en l'article 38 per remissió del 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
2. La documentació es considera correcta, encara que s'hauran d'aportar plans de refosa del Pla General ?plans d'ordenació 3.12 i 3.13 amb alçàries de l'edificació- per a reemplaçar l'antiga documentació (art. 28 LRAU).
  
3. Les determinacions contingudes en la documentació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU. La modificació proposada afecta a l'ordenació detallada i no suposa increments d'edificabilitat ni d'aprofitament lucratiu, per la qual cosa no són necessàries les mesures compensatòries previstes en l'article 55.3 i sí que ho es l'increment de la superfície de vials públics que s'hauran d'entregar adequadament urbanitzats.
  
4. Atés el nombre de modificacions puntuals que ha tramitat l'ajuntament des de l'aprovació del Pla General per a arreplegar antics vials, pareixeria adequat fer un estudi complet de l'àmbit afectat i presentar una modificació que arreplegara una adequació global del planejament. La documentació hauria d'estar actualitzada i s'arreplegarien totes les modificacions ja aprovades, així com les noves propostes.
  
5. La Comissió Territorial d'Urbanisme és l'òrgan competent per a l'emissió de dictàmens resolutoris sobre l'aprovació definitiva de modificacions de planejament de municipis de menys de 50.000 habitants, de conformitat amb allò que s'ha disposat en els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de disposicions de general i pertinent aplicació, la Comissió Territorial d'Urbanisme acorda:
  
Aprovar la modificació puntual número 44 del Pla General d'Ordenació Urbana de Torrevieja, encara que se supedita la seua publicació i en conseqüència la seua eficàcia al fet que l'ajuntament remeta els plans d'ordenació 3.12 i 3.13 per a la seua refosa amb el Pla General tal com s'indica en la consideració tecnicojurídica segona.
  
Amb data 6 d'octubre de 2000, el president de la Comissió Territorial d'Urbanisme resolgué:
  
Vist l'Acord adoptat per la Comissió Territorial d'Urbanisme en sessió de 22 de desembre de 1999, pel qual s'aprovà definitivament l'expedient de referència, se supedita la publicació al compliment de certes condicions, així com la documentació presentada per l'ajuntament de amb data 11 de setembre de 2000 que complimenta en tots els seus aspectes el referit acord de la comissió, resolc:
  
Ordenar la immediata publicació de l'acord d'aprovació definitiva, a què es fa referència, en el Diari Oficial de la Generalitat Valenciana, a l'efecte de la seua entrada en vigor, de conformitat amb allò que s'ha disposat en l'article 59, apartats 2 i 4 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva excusa la seua notificació individualitzada.
  
Contra aquest acord, que exhaureix la via administrativa, s'hi podrà interposar un recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 6 d'octubre de 2000.- La secretària de la Comissió Territorial d'Urbanisme: Rosario Berjón Ayuso.